钦定古今图书集成/理学汇编/学行典/第274卷 > 《隐逸传序》宋·史
## 钦定古今图书集成/理学汇编/学行典/第274卷 > 《隐逸传序》宋·史

中。古圣人之作《易》也，于《遁》之上九曰“肥遁无不利”，《蛊》
之上九曰“不事王侯，高尚其事。”二爻以阳德处高地，
而皆以隐逸当之。然则隐德之高于当世，其来也远
矣。巢、由虽不见于经，其可诬哉！五季之乱，避世宜多。
宋兴，岩穴弓旌之招，叠见于史，然而高蹈远引若陈
抟者，终莫得而致之，岂非二卦之上九者乎？种放之
徒，召对大廷，亹亹献替，使其人出处果有合于艮之君子，时止时行，人何讥焉。作《隐逸传》。